OpenLLM-France/wikimedia huggingface dataset:
# PM M1910

La PM M1910 (Пулемёт Максима образца 1910 года, Pulemyot Maxima obraztsa 1910 goda en rus, o "Metralladora Maxims Model 1910") era una metralladora pesant utilitzada per l'Imperi Rus durant la Primera Guerra Mundial i per l'exèrcit Roig durant la Guerra Civil Russa i la Segona Guerra Mundial. També va ser utilitzada en la Guerra de Corea i la Guerra del Vietnam, i algunes han sigut vistes a la Guerra al Donbàs.

## Història

Va ser adoptada el 1910, i era una variant de la metralladora Maxim, de Hiriam Maxim, que utilitzava munició de fusell russa de 7,62x54mmR. La M1910 estava usualment equipada amb una carreta de rodes i una placa de blindatge frontal. Va ser reemplaçada en 1943 per la metralladora SG-43 Goryunov, que en 1943, també comptava amb els mateixos accessoris que la M1910. Encara que va ser reemplaçada, la seva producció no va cessar fins a 1945. Endemés de la versió per a infanteria, hi havia versions antiaèries i navals.

## Variants

* Imperi Rus
** Metralladora Maxim Model 1910 en una carreta amb rodes Sokolov (Пулемёт Максима обр. 1910 года на колёсном станке А.А. Соколова обр. 1910 года)
** Metralladora Maxim Model 1915 en una carreta amb rodes Kolesnikov (Пулемёт Максима обр. 1910 года на колёсном станке Колесникова обр. 1915 года)
* Unió Soviètica
** La Metralladora Maxim Model 1910/30 en una carreta amb rodes Vladimirov (Пулемёт Максима образца 1910/30 года на колёсном станке С.В. Владимирова обр. 1931 года)
** Maxim-Tokarev
** Metralladora PV-1
** ZPU-4 (Зенитная пулемётная установка М-4 образца 1931 года)
* Finlàndia
** Maxim M/09-21
** Maxim M/32-33
* Segona República Polonesa
** Maxim wz. 1910/28

## Usuaris

* Imperi Austrohongarès
* Bulgària
* República de la Xina
* República Popular de la Xina
* Estònia
* Ucraïna
* Finlàndia
* Hongria
* Iran
* Corea del Nord
* República Popular de Mongòlia
* Polònia – Maxim wz. 1910 and Maxim wz. 1910/28
* Corea del Sud
* Imperi Rus / Moviment Blanc
* República Socialista Federada Soviètica de Rússia
* Romania- Des de la dècada de 1940 fins (com a mínim) la dècada de 1970
* Segona República Espanyola
* Unió Soviètica
* Turquia
* Vietnam del Nord
* Letònia

## Vegeu també

* Metralladora Vickers
* Mosin-Nagant

## Referències

* 1 2 3 Семён Федосеев. Столетие легендарного "Максима" // журнал "Мастер-ружьё", № 11 (164), ноябрь 2010. стр.40-46
* 1 2 Lugosi, József (2008). "Gyalogsági fegyverek 1868–2008". In Lugosi, József; Markó, György. Hazánk dicsőségére: 160 éves a Magyar Honvédség. Budapest: Zrínyi Kiadó. p. 382-383. ISBN 978-963-327-461-3

## Galeria

* Tropes soviètiques sent instruïdes per a utilitzar la M1910.
* Tiradors de metralladora soviètics amb una M1910 a la batalla de Kursk.
* Una tatxanka de l'Exèrcit Roig en una exposició. Està montada amb una PM M1910.
* Quatre metralladores M1910 montades—la primera arma antiaèria ZPU-.

## Enllaços externs

* Soviet Manual Covering Operation and Repair of the 1910 Maxim Gun
* Robert G. Segel (24 febrer 2012) "The Origin of the Russian “Tractor-Cap” M1910 Maxim", Small Arms Defense Journal, Vol. 4, No. 1
* The Finnish Maxims M09/21 & M32/33 Arxivat 2016-03-19 a Wayback Machine.
# Palm Springs (Califòrnia)

Palm Springs és una població dels Estats Units a l'estat de Califòrnia. Segons el cens del 2007 tenia 42.350 habitants.

## Demografia

Segons el cens del 2000, Palm Springs tenia 42.807 habitants, 20.516 habitatges, i 9.457 famílies. La densitat de població era de 175,4 habitants/km².
Per edats la població es repartia de la següent manera: un 17% tenia menys de 18 anys, un 6,1% entre 18 i 24, un 24,2% entre 25 i 44, un 26,4% de 45 a 60 i un 26,2% 65 anys o més.
L'edat mediana era de 47 anys. Per cada 100 dones de 18 o més anys hi havia 107,4 homes.
La renda mediana per habitatge era de 35.973 $ i la renda mediana per família de 45.318 $. Els homes tenien una renda mediana de 33.999 $ mentre que les dones 27.461 $. La renda per capita de la població era de 25.957 $. Entorn de l'11,2% de les famílies i el 15,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Palm Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Palm Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Feride Çetin

Feride Çetin (Istanbul, 5 de novembre de 1980) és una actriu de teatre, televisió i cinema turca. Va rebre el premi a la millor actriu en el 13. Festival de Cinema Altın Koza (Boll d'or) l'any 2006, por el seu rol de Behiye, una de les dues noies protagonistes de la pelli·cula İki Genç Kız (Dues Noies), en la seva primera actuació de cine. Des del 2019 és casada amb el crític de cinema turc Murat Özer.

## Referències

* ↑ https://www.evrensel.net/haber/22949/bu-ulke-tecavuz-izlemeyi-seviyor
* ↑ http://www.beyazperde.com/dosyalar/sinema/dosya-3984/ Arxivat 2013-06-23 a Wayback Machine.
* ↑ https://www.hurriyet.com.tr/kelebek/magazin/feride-cetin-ile-murat-ozer-evlendi-41352130
# Palm Pre

Palm Pre és un smartphone amb pantalla tàctil dissenyat i comercialitzat per Palm, Inc.. És un dispositiu amb característiques multimèdia i amb un programari basat fortament en la connectivitat amb la Internet. És el primer telèfon mòbil en disposar del microprocessador Texas Instruments OMAP 3430. Palm Pre va ser presentat per Jon Rubinstein al Consumer Electronics Show de 2009.

## Vegeu també

* Apple Inc
* iPhone
* Xarxa social

## Enllaços externs

* Lloc web de Palm, Inc. (anglès)
* Especificacions (castellà)
# Oruma

L'oruma és una llengua que es parla a l'estat de Bayelsa, al sud de Nigèria. Es parla a la LGA d'Ogbia, a les ciutats d'Oruma i d'Ibelebiri. L'okodia és parlat per les persones del grup humà dels orumes.
L'oruma és una llengua que pertany al grup lingüístic de les llengües ijo occidentals, que són llengües ijoid. Les altres llengües d'aquest grup lingüístic són el biseni i l'okodia, que també es parlen al sud de Nigèria.

## Ús

L'oruma és una llengua que gaudeix d'un ús vigorós (6a); tot i que no està estandarditzada, és parlada per persones de totes les edats i generacions.

## Població i religió

El 65% dels 7.400 orumes són cristians; d'aquests, el 70% són protestants i el 30% pertanyen a esglésies cristianes independents. El 35% dels orumes restants creuen en religions tradicionals africanes.

## Referències

* 1 2 3 oruma al joshuaproject
* 1 2 a l'ethnologue
* ↑ llengües ijo occidentals a l'ethnologue
# Pantera blanca

Una pantera blanca és un espècimen blanc de qualsevol de les espècies grosses dels Felidae. "Panther" es fa servir en algunes parts d'Amèrica del Nord per a referir-se al puma (Puma concolor), i a Amèrica del Sud per referir-se al jaguar (Panthera onca) i a tot arreu per a fer referència als Lleopards (Panthera pardus).

## Melanisme

Les panteres blanques poden ser el resultat de l'albinisme, leucisme o la mutació chinchilla. Al contrari que la pantera negra les panteres blanques no s'han criat de manera selectiva.

## Tipus de panteres blanques
### Jaguar blanc

El jaguar blanc és un exemple de mutació helusius, que és la mutació de creixement més comuna entre els fèlids. Aquesta mutació els fa més agressius.

### Lleopard blanc

A Harmsworthington Natural History (1910), Richard Lydekker va escriure que els lleopards blancs són molt més rars que els lleopards negres. R. I. Pocock va informar que en la pell d'un exemplar d'Àfrica Oriental, les taques només eren visibles en la llum reflectida.

### Puma blanc

Un puma (cougar) blanc que va ser fotografiat va resultar que no era albí sinó leucístic (blanc, però amb la pell i els ulls pigmentats). Es va identificar i fotografiar un puma blanc, el 2011, a Red Rock Canyon National Conservation Area. Va néixer un puma blanc l'octubre de 2011 al Parc Zoològic d'Attica a Grècia.

## Referències

* ↑ Welcome Casper! at Attica Park.
* Lydekker, R, Johnston, H, and Ainsworth-Davis, JR (1910) Harmsworth Natural History: A Complete Survey of the Animal Kingdom (3 volumes).
* Gee, EP: The Wildlife of India (1947)

## Enllaços externs

* 12 December 2011, The White Panther of Tring
* Mutant Leopards, Mutant Jaguars and Mutant Pumas (text licensed under GFDL)
* Albino Leopard at Natural History Museum, Tring, England Arxivat 2005-11-24 a Wayback Machine.

## Vegeu també

* Pantera negra
# Panacea (filla d'Asclepi)

Panacea (en grec antic Πανάκεια Panákeia, "que ho cura tot") és, en mitologia grega, la deessa que simbolitza la guarició universal gràcies a les plantes. Se la considera filla d'Asclepi i de Lampècia, filla d'Hèlios, i té dues germanes, Higiea, (la salut), i Iaso, (la guaridora), i dos germans, Podaliri i Macàon.
Es deia que Panacea tenia una poció amb la que podia guarir tots els malalts. D'aquí ve el concepte, en medicina, de panacea, una substància capaç de curar totes les malalties. La paraula s'utilitza també per a indicar alguna cosa capaç de resoldre algun problema molt complicat.
Panacea tenia un temple a Oropos.

## Referències

* ↑ Grimal, Pierre. Diccionari de mitologia grega i llatina. Barcelona: Edicions de 1984, 2008, p. 411. ISBN 9788496061972.
Viccionari
# Pan de Azúcar (Uruguai)

Pan de Azúcar és una ciutat al sud-oest del departament de Maldonado, a l'Uruguai. S'ubica a l'encreuament de les rutes 7 i 60, deu quilòmetres al nord-est de la ciutat balneària de Piriápolis (per la ruta 37), i trenta-quatre quilòmetres al nord-oest de la capital del departament, la ciutat de Maldonado (per la RI).
Pan de Azúcar va rebre la categoria de «ciutat» el 7 de setembre de 1961 mitjançant el decret llei 12.098. El rierol Pan de Azúcar marca el límit sud-oest del municipi.

## Història

La ciutat rep el seu nom en referència al Cerro Pan de Azúcar, el qual es troba a la veïna municipalitat de Piriápolis.
Pan de Azúcar va ser fundada l'any 1874 per Félix de Lizarza, amb l'ajut de persones provinents de la localitat de San Carlos.

## Població

Segons les dades del cens de 2004, Pan de Azúcar tenia una població aproximada de 7.098 habitants.
| Any | Població |
| 1963 | 4.176 |
| 1975 | 5.125 |
| 1985 | 5.513 |
| 1996 | 6.532 |
| 2004 | 7.098 |

## Govern

L'alcalde de Pan de Azúcar, amb data de 2008, era Miguel Plada.

## Fills il·lustres

* Héctor Alberto Gerona (1888–1962), ministre de l'Interior de l'Uruguai (1943–1944).

## Referències

* ↑ «Llei 12.908» (en castellà). República Oriental de l'Uruguai, Poder Legislatiu, 1952. [Consulta: 11 desembre 2011].
* ↑ «Cens de 2004 del Departament de Maldonado» (XLS) (en castellà). INE, 2004. [Consulta: 10 desembre 2011].
* ↑ «Estadístiques 1963–1996 / P» (DOC) (en castellà). Institut Nacional d'Estadística de l'Uruguai, 2004. Arxivat de l'original el 2011-07-21. [Consulta: 10 desembre 2011].
* ↑ "Municipis de l'Uruguai" a la pàgina web del Congrés dels Intendents (CI) Arxivat 2012-03-08 a Wayback Machine. (castellà)

## Enllaços externs

* Mapa de l'INE de Pan de Azúcar (castellà)
# Oft passiert es unverhofft – Einfälle und Reinfälle

Oft passiert es unverhofft – Einfälle und Reinfälle (en alemany: Sovint passa de manera inesperada: idees i caigudes) és un espectacle d'esquetxos de 37 minuts d'Otto Schenk del 1986. És la contrapartida austríaca de la sèrie d'esbossos de l'humorista alemany Loriot. Otto Schenk en els papers principals representa de manera humorística els imprevistos i contratemps, Schenk també apareix davant del teló de fons com a anunciant d'un cafè entre esquetx i esquetx. Va rebre la Rose d'Argent al festival de la televisió de Montreux (Suïssa) de 1986.

## Referències

* ↑ Couchfunk GmbH. «Oft passiert es unverhofft - Einfälle und Reinfälle mit Otto Schenk - Sketch - TV.de», 16-07-2019.
* ↑ Llista de guanyadors (còpia en memòria)

## Enllaços externs

* Oft passiert es unverhofft – Einfälle und Reinfälle a crew-united.com
# Store Austanbotntind

Store Austanbotntind (forma oficial als mapes, Store Austanbotntinden) és una muntanya situada entre els municipis de Luster i Årdal, al comtat de Vestland, Noruega. És el pic més alt de la part occidental de la serralada d'Hurrungane. La muntanya està situada al Parc Nacional de Jotunheimen, al voltant de 12,5 quilòmetres al sud-est de la localitat de Skjolden. La ruta més fàcil al cim implica l'escalada, encara que és relativament fàcil.
Les muntanyes Store Skagastølstind, Vetle Skagastølstind i Midtre Skagastølstind estan situades al voltant de 5,5 quilòmetres al nord-est de la Store Austanbotntind.

## Etimologia

El primer element és el nom de la vall d'Austanbotnen i l'últim element és la forma finita de tind que significa "pic de la muntanya". El nom de la vall és un compost d'austan que significa "oriental" i la forma finita de botn que significa "fons" o "final d'una vall".

## Referències

* ↑ «Austanbotntindane – Store norske leksikon» (en noruec). Store norske leksikon.
# Tetraleurodes chivela

Tetraleurodes chivela és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Nakahara el 1995.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
* ↑ Nakahara, Sueo «[https://digitalcommons.unl.edu/cgi/viewcontent.cgi?article=1152&context=insectamundi Taxonomic Studies of the Genus Tetraleurodes (Homoptera: Aleyrodidae)]». Insecta Mundi, 01-03-1995.
# Premi Unión de Actores a la millor interpretació de repartiment de cinema

El Premi a la millor interpretació de repartiment en la seva secció de cinema lliurat per la Unión de Actores entre 1996 i 2001 reconeixia la millor interpretació d'un actor o actriu de repartiment dins d'una pel·lícula.
Des de l'edició de 2002, aquesta categoria es desdoblega en:
* Millor actriu de repartiment de cinema
* Millor actor de repartiment de cinema

## Guardonats

| Any | Guanyadora | Pel·lícula |
| 2001 | Rosa Maria Sardà | Sin vergüenza |
| 2000 | Terele Pávez | La comunidad |
| 1999 | Juan Fernández | Solas |
| 1998 | Paco Maestre | Barrio |
| 1997 | Pilar Bardem | Carne trémula |
| 1996 | Nathalie Seseña | La celestina |

## Referències

* ↑ Paco Rabal y La Casa del Teatro reciben los premios de la Unión de Actores, El País, 16 de gener de 1997

## Enllaços externs

* Notícies sobre els Premis de la Unión de Actores y Actrices a El País
# Pont del Cubilar

El Pont del Cubilar és una obra de Mas de Barberans (Montsià) inclosa a l'Inventari del Patrimoni Arquitectònic de Catalunya.

## Descripció

Pont de pedra en sec construït amb volta adovellada. Les piles del pont estan construïdes amb dos marges de pedra en sec, amb les carades enforntades i separades 1,70 m, de 16 m de llargada, i una alçada de fins a 0,70 m, on comença la volta.
Per cobrició hi ha una volta de canó seguit formada per lloses de pedra disposades a plec de llibre. Així, les lloses de la volta estan col·locades en filades paral·leles al marge i tanquen amb lloses a mode de clau a 1,50 m. de terra. Als extrems de la volta, dos marges fan de contenció del pedraplenat. Donada la seva alçada, per fer còmode el trànsit són marges amb relleixos.

## Referències

* 1 2 «Pont del Cubilar». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 març 2019].

## Enllaços externs

* «Pont del Cubilar». Mapa de recursos culturals. Diputació de Tarragona.
# Pont del Diable

«Pont del Diable» té aquests significats:
* Pont del Diable (Cardona) al Cardener a Cardona
* Pont del Diable (Ceret) de Ceret, sobre el Tec
* Pont del Diable (Gironella) a cal Bassacs (Gironella), restes d'un pont romànic sobre el Llobregat
* Pont del Diable (Isòvol) al Segre a prop d'Isòvol
* Pont del Diable (Martorell) d'entre Martorell i Castellbisbal, pont gòtic d'origen romà sobre el Llobregat
* Pont del Diable (Pineda de Mar)
* Pont del Diable (Sarroca de Bellera) entre Sarroca de Bellera i Senterada, sobre el barranc de Sant Genís
* Pont del Diable o Aqüeducte de les Ferreres de Tarragona
* Pont del Diable (Torà), a Torà (Segarra)
* Port del Pont del Diable o Port de Teufelsbrück a la desembocadura dels Kleine i Große Flottbek a l'Elba
* Pont del Diable (Sant Joan de Fòrcs)
# Planta biennal

Una planta biennal és la que tarda a completar el seu cicle biològic entre 12 i 24 mesos: el primer any creixen vegetativament i el segon floreixen i fan les llavors.
Hi ha més plantes de cicle anual o perennes que no pas plantes de cicle biennal. Normalment el primer any la planta té la tija curta i de vegades les fulles estan en forma de roseta (disposició radial). Les arrels arriben a la màxima fondària i desenvolupament abans d'iniciar el període reproductiu.
Sovint una planta biennial necessita l'estímul del fred per a poder florir o el procés que s'anomena vernalització.
El segon any (normalment quan comencen a allargar-se els dies a la primavera) creix la tija que porta les flors (popularment es diu que la planta s'espiga). En les plantes agrícoles en què s'aprofiten les fulles i les arrels (espinac, colrave o pastanaga per exemple) aquest creixement de la tija floral fa que ja no es pugui aprofitar el producte perquè resulta fibrós o llenyós i perd les qualitats organolèptiques. En aplicacions econòmiques, només la deixen florir quan és necessari per a obtenir llavors.
De vegades plantes biennals quan es troben en determinades condicions ambientals o amb un tractament amb hormona vegetal poden fer el seu cicle en un sol any. Per exemple si es planten espinacs a principi d'estiu fan la tija floral al cap de poques setmanes perquè encara hi ha moltes hores de llum.

## Referències

* ↑ «Planta biennal». Gran Enciclopèdia Catalana. Barcelona: Grup Enciclopèdia Catalana.
             A Wikimedia Commons hi ha contingut multimèdia relatiu a: Planta biennal
# Plegatge

El plegatge, plegament, la plegada o plegadura consisteix a doblegar un material prim, per exemple una planxa metàl·lica, per tal de reforçar algunes de les seves funcions.
L'assaig de doblegament consisteix a doblegar una proveta d'un material fins que apareguin esquerdes o fissures, mesurant l'angle on aquestes alteracions s'han produït.
Aquest tipus d'assaig permet de conèixer l'acritud dels diferents materials i com a conseqüència saber de quina manera se'ls pot treballar.
Per a realitzar l'assaig es posa el material sobre dos corrons i s'hi aplica la pressió d'un tercer corró situat damunt de la peça i enmig dels dos corrons que retenen la peça. En aplicar la força el material cedeix i es doblega i es calcula per valors preestablides la pressió que cal donar-los i l'angle que han de formar.

## Tipus de plegaments

* Plecs en creu o regulars
Són els dits base 2, ja que han de tenir base 2, és a dir el nombre de pàgines sempre s'obté elevant el nombre de plegatges més un. El plegatge és sempre perpendicular a l'anterior, pot ser simètric o asimètric i són els més simples. Han de ser divisibles entre 2 i 4 per a així assegurar el tir.
* Plecs paral·lels o irregulars
Són els més complicats, és important de compensar-hi les distàncies de plegament, solen ser desplegables de tipus finestra o envoltants. Com a norma general han de ser divisibles per 2 i el seu resultat ha de ser parell encara que no s'hi arriba amb alguns desplegables.

## Bibliografia

* Millán Gómez, Simón. Procediments de Mecanitzat. Madrid: Editorial Paraninfo, 2006. ISBN 84-9732-428-5.
# Pont del Sud

El Pont del Sud (en letó: Dienvidu tilts) és un pont que creua el riu Daugava a Riga, capital de Letònia. El pont va ser construït entre 2004 i 2008, i va ser inaugurat el 17 de novembre de 2008.
La comissió de control del Govern a l'informe de gener 2002 fins a setembre 2008 va mostrar que, durant aquest període els costs previstos es van multiplicar per cinc. Des dels planificats 108,84 milions a 570,14 milions lats, la tercera fase final de construcció va ser congelada a causa de la falta de fons, però va reiniciar-se el 2012 i es va acabar el 29 d'octubre de 2013.

## Referències

* ↑ «Dienvidu tilta projekta realizācijas gaita hronoloģiskā secībā» (en letó). Arxivat de l'original el 2012-11-13. [Consulta: 22 gener 2015].

## Enllaços externs

* Dienvidu Tilts (en letó)
# Premis ATV 1998

Els I Premis ATV corresponents a 1998 foren entregats per l'Acadèmia de les Ciències i les Arts de Televisió d'Espanya el 27 de febrer de 1999 en una gala celebrada al Palau de Congressos de Madrid. Fou presentada per Antonio Mercero, qui va obrir la gala amb uns versos de Joan Maragall, i Jesús Hermida.

## Guardonats

| Categoria | Programa | Persona | Resultat |
| Interpretació | A las once en casa | Antonio Resines | Guanyador |
| Interpretació | Hostal Royal Manzanares | Lina Morgan | Nominada |
| Interpretació | La casa de los líos | Arturo Fernández | Nominat |
| Comunicador | Caiga quien caiga | El Gran Wyoming | Guanyador |
| Direcció i/o realització | Entre naranjos | Josefina Molina | Guanyadora |
| Producció | Equip de producció de Serveis Informatius de TVE | Equip de producció de Serveis Informatius de TVE | Guanyador |
| Guió | Luis Goytisolo | Luis Goytisolo | Guanyador |
| Direcció Artística | Rafael Palmero | Rafael Palmero | Guanyador |
| Fotografia i il·luminació | Valentín Álvarez | Valentín Álvarez | Guanyador |
| Programa de Ficció | Periodistas | Periodistas | Guanyador |
| Programa de Ficció | Hostal Royal Manzanares | Hostal Royal Manzanares | Nominat |
| Programa de Ficció | A las once en casa | A las once en casa | Nominat |
| Programa de Ficció | Entre naranjos | Entre naranjos | Nominat |
| Programa d'entreteniment: varietats i concursos | Las noticias del guiñol | Las noticias del guiñol | Guanyador |
| Programa d'entreteniment: varietats i concursos | ¿Qué apostamos? | ¿Qué apostamos? | Nominat |
| Programa d'entreteniment: varietats i concursos | Saber y ganar | Saber y ganar | Nominat |
| Programa d'entreteniment: Magazine, Talk show | Caiga quien caiga | Caiga quien caiga | Guanyador |
| Programa Informatiu | Informe semanal | Informe semanal | Guanyador |
| Programa Infantil | Cyberclub | Cyberclub | Guanyador |
| Programa Divulgatiu | Documentos TV | Documentos TV | Guanyador |
| Programa Esportiu | El día después | El día después | Guanyador |
| Premi Especial a tota una vida | Pedro Amalio López | Pedro Amalio López | Guanyador |

## Referències

* ↑ "La semana del guiñol", premio al mejor programa de entretenimiento, El País, 28 de febrer de 1999
* ↑ La Academia de la Televisión premia el humor y la creatividad, El País, 1 de març de 1999
* ↑ TVE vence en la noche de la Academia con sus documentales y divulgativos, ABC, 28 de febrer de 1999

## Vegeu també

* TP d'Or 1998
* Antena de Oro 1998
* Premis Ondas 1998
# Porc esqueixat

El porc esqueixat, també conegut com a pulled pork, és un plat de barbacoa estatunidenc, més concretament un plat del sud dels Estats Units, a base d'espatlla de porc a la brasa desfilada. Normalment es fuma lentament sobre llenya (generalment a l'aire lliure); les variacions d'interior fan servir una cuina lenta. A continuació, es despedaça la carn manualment i es barreja amb una salsa. Es pot servir amb pa com a entrepà o menjar-se sol. En combinació amb les spare ribs i el brisket, es considera una part de la Texas Holy Trinity of Barbecue (Santíssima Trinitat de Barbacoa de Texas).[1]https://texasbbqposse.com/2017/07/meet-holy-trinity-texas-bbq-joints.html